als_Latn dik_Latn sag_Latn
Kompania Samsung po planifikon të nxjerrë një model të vogël të aparatit fotografik Samsung NX, dhe mesa duket thashethemet për NX janë të vërteta. Faqja e internetit thotë se ka marrë të dhënat dhe një fotografi që do të dalë në shtyp, ku duket një model i vogël i aparatit fotografik NX.
Aparati është shumë i vogël, ka trashësi 1.4 inç dhe do të dalë për rreth një muaj. Por mos mendoni se, meqë është kaq i vogël, nuk do të ketë shumë veçori të mira. Aparati fotografik NX Mini thuhet se do të ketë sensorë 20 megapikselë, lente 9-27 milimetër, blici do të jetë në pajisje, do të bëjë 22 fotografi njëra pas tjetrës, dhe do të ketë një ekran me madhësi 3 inç për të parë fotografitë.
Si fillim, kemi dëgjuar thashetheme se aparati fotografik NX Mini do të dalë në fillim të janarit, kur doli patenta e këtij aparati në SHBA. Kompania Samsung duket se e ka zgjeruar strategjinë e telefonave inteligjentë të vegjël, duke e përdorur atë edhe tek aparatet.
Në këtë rast shpresojmë që çmimi i aparatit NX nga 1400 paundë të përgjysmohet, njësoj siç është bërë edhe me madhësinë. Ky aparat ka sensorë që ju japin mundësinë e një fotografie shumë të qartë, gjë kjo që nuk është gjetur në aparatet e tjerë të vegjël, por vetëm në aparatet profesionalë.
als_Latn als_Latn als_Latn als_Latn